**ბავშვთა გაყიდვა და ექსპლუატაცია: გაეროს ადამიანის უფლებათა ექსპერტი ოფიციალური ვიზიტით ეწვევა საქართველოს**

ჟენევა / თბილისი (2016 წლის 7 აპრილი) – გაეროს სპეციალური მომხსენებელი ბავშვთა გაყიდვის, ბავშვთა პროსტიტუციისა და ბავშვთა პორნოგრაფიის საკითხებში მო დე ბოერ-ბუკიკიო ewveva saqarTvelos 2016 წლის 11-18 აპრილს oficialuri ვიზიტით.

„ჩემი ამოცანაა, შევაფასო საქართველოში ბავშვთა გაყიდვისა და ექსპლუატაციის მხრივ არსებული მდგომარეობის მასშტაბი, ასევე ქვეყნის მიერ ამ პრობლემის მოგვარების გზაზე მიღწეული წარმატება და მის წინაშე მდგომი გამოწვევები“, - განაცხადა დამოუკიდებელმა ექსპერტმა, რომელსაც გაეროს ადამიანის უფლებათა საბჭომ მიანიჭა მანდატი, გაავრცელოს ბავშვთა გაყიდვის, ბავშვთა პროსტიტუციისა და ბავშვთა პორნოგრაფიის თავიდან აცილებისა და ბრძოლის სტრატეგიები და წარმოადგინოს რეკომენდაციები მსხვერპლ ბავშვებზე ზრუნვის, მათი რეაბილიტაციისა და რეინტეგრაციის საკითხებთან დაკავშირებით.

„მე ვაპირებ შევხვდე სასტიკად მოპყრობის, ძალადობისა და ექსპლუატაციის მსხვერპლ ბავშვებს, ასევე მძიმე პირობებში მყოფ ბავშვებს - ბავშვებზე ზრუნვის დაწესებულებებში მოთავსებულ და დევნილთათვის განკუთვნილ დასახლებებში მცხოვრებ ბავშვებს, და გავითვალისწინებ მათ მოსაზრებებს მთავრობისა და სხვა დაინტრესებული მხარეების მისამართით მომზადებულ რეკომენდაციებში“, - განაცხადა ქ-ნმა დე ბოერ-ბუკიკიომ, რომელიც ქვეყანაში მთავრობის მოწვევით ჩამოდის.

თავისი რვადღიანი ვიზიტის განმავლობაში ადამიანის უფლებათა ექსპერტი ეწვევა თბილისს, რუსთავსა და ბათუმს. იგი შეხვდება აღმასრულებელი, საკანონმდებლო და სასამართლო ხელისუფლების, ადგილობრივი მმართველობის ორგანოების, სახალხო დამცველის ოფისის, ბავშვთა უფლებების დამცველი არასამთავრობო ორგანიზაციების, ბიზნესის სექტორის, ასევე საერთაშორისო თანამეგობრობისა და ახალგაზრდების წარმომადგენლებს.

სპეციალური მომხსენებელი ასევე მოინახულებს ბავშვებზე ზრუნვის სხვადასხვა ცენტრს და წეროვანის დევნილთა დასახლებას.

თავისი ვიზიტის ბოლოს - ორშაბათს, 2016 წლის 18 აპრილს, ქ-ნი დე ბოერ-ბუკიკიო მედიის წარმომადგენლებს შეხვდება და გაუზიარებს თავის წინასწარ დაკვირვებებს **პრესკონფერენციაზე,** რომელიც 12:30 საათზე გაიმართება სასტუმრო „თბილისი მარიოტის“ საკონფერენციო დარაბაზში, თბილისში, რუსთაველის გამზ. ¹13-ში.

სრულ ანგარიშს ვიზიტის შესახებ სპეციალური მომხსენებელი გაეროს ადამიანის უფლებათა საბჭოს 2017 წლის მარტში წარუდგენს.

ENDS

***მო დე ბოერ-ბუკიკიო*** *(ნიდერლანდები) ბავშვთა გაყიდვის, ბავშვთა პროსტიტუციისა და ბავშვთა პორნოგრაფიის საკითხებში* *სპეციალურ მომხსენებლად გაეროს ადამიანის უფლებათა საბჭოს მიერ 2014 წლის მაისში დაინიშნა. 2002-2012 წლებში იგი ევროპის საბჭოს გენერალური მდივნის მოადგილედ მუშაობდა. ქ-ნი დე ბოერ-ბუკიკიო სათავეში ედგა სექსუალური ექსპლუატაციისა და სექსუალური ძალადობისაგან ბავშვთა დაცვის შესახებ ევროპის საბჭოს კონვენციის მიღების პროცესს. იგი ევროპის ფედერაციის პრეზიდენტია, romelic gauCinarebuli da eqspluataciis qveS myofi bavSvebis sakiTxebze muSaobs. დამატებითი ინფორმაციისათვის შეგიძლიათ ეწვიოთ ვებგვერდს:* [*http://www.ohchr.org/EN/Issues/Children/Pages/ChildrenIndex.aspx*](http://www.ohchr.org/EN/Issues/Children/Pages/ChildrenIndex.aspx)

*სპეციალური მომხსენებლები ადამიანის უფლებათა საბჭოს სპეციალური პროცედურების მექანიზმის ნაწილს შეადგენენ. სპეციალური პროცედურები, დამოუკიდებელ ექსპერტთა ყველაზე დიდი უწყებაa გაეროს ადამიანის უფლებათა სისტემაში, ზოგადი სახელწოდებაა საბჭოს ფარგლებში არსებული სიტუაციის შემსწავლელი და მონიტორინგის დამოუკიდებელი მექანიზმებისა, რომლებიც იხილავენ ან კონკრეტულ ქვეყნებში არსებულ მდგომარეობას, ან თემატურ საკითხებს მსოფლიოს ყველა ნაწილში. სპეციალური პროცედურების ექსპერტები არ არიან გაეროს თანამშრომლები და საკუთარი მუშაობისათვის ხელფასს არ ღებულობენ. ისინი დამოუკიდებლები არიან ნებისმიერი მთავრობის თუ ორგანიზაციისგან და საკუთარი სახელით ეწევიან საქმიანობას.*

*გაერო, ადამიანის უფლებები, ქვეყნის გვერდი - საქართველო:* [*http://www.ohchr.org/EN/Countries/ENACARegion/Pages/GEIndex.aspx*](http://www.ohchr.org/EN/Countries/ENACARegion/Pages/GEIndex.aspx)

*დამატებითი ინფორმაციისა და* ***მედიისთვის საინტერესო ინფორმაციისთვის*** *დაუკავშირდით****:*** *ქ-ნ ნეკანე ლავინს (+41 22 917 9402 / +995 599 570 786 /* *nlavin@ohchr.org**)*

გაეროს სხვა დამოუკიდებელ ექსპერტებთან დაკავშირებული **მედიისთვის საინტერესო ინფორმაციისთვის** დაუკავშირდით:

ბ-ნ ქსაბიერ სელაიას მედიის განყოფილებაში (+ 41 22 917 9383 / xcelaya@ohchr.org)

**თქვენი ახალი ამბების და სოციალური მედიის ვებგვერდებისთვის:** ძირითადი ინფორმაცია ჩვენი პრესრელიზების შესახებ შეგიძლიათ მოიძიოთ გაეროს ადამიანის უფლებათა სოციალური მედიის არხებით, რომლებიც ქვემოთ არის მითითებული. გთხოვთ, დაგვიკავშირდეთ მომხმარებლის სწორი სახელების გამოყენებით:

Twitter: [@UNHumanRights](http://twitter.com/UNHumanRights)
Facebook: [unitednationshumanrights](https://www.facebook.com/unitednationshumanrights)
Instagram: [unitednationshumanrights](http://instagram.com/unitednationshumanrights)

Google+: [unitednationshumanrights](https://plus.google.com/%2Bunitednationshumanrights/posts)
Youtube: [unohchr](https://www.youtube.com/user/UNOHCHR)